H ΠΑΕ ΑΕΚ ανακοινώνει την έναρξη της συνεργασίας της με τον διεθνή Ιρανό μεσοεπιθετικό Μασούντ Σοτζέι Σολεϊμάνι, ο οποίος υπέγραψε συμβόλαιο μέχρι το τέλος της τρέχουσας σεζόν με δικαίωμα ανανέωσης για έναν ακόμα χρόνο και πήρε την κιτρινόμαυρη φανέλα με το νούμερο 24.



Ο Μασούντ Σοτζέι γεννήθηκε στις 9 Ιουνίου 1984 στο Σιράζ του Ιράν. Ξεκίνησε την καριέρα του στην ιρανική Sanat Naft το 2002 και μέχρι το 2008 που υπέγραψε στην Οσασούνα αγωνίστηκε και στις Saipa και Al-Sharjah.



Με την Οσασούνα σε πέντε σεζόν πραγματοποίησε συνολικά 101 συμμετοχές στη La Liga, πετυχαίνοντας 8 γκολ. Το 2013 πήρε μεταγραφή στην Las Palmas με την οποία αγωνίστηκε για μία περίοδο (29 συμμετοχές – 5 γκολ), ενώ πριν την μετακίνηση του στοn Πανιώνιο τον Ιούλιο του 2016, πέρασε και από το Κατάρ, για λογαριασμό της Al-Shahania και της Al-Gharafa. Στη Super League μετράει μέχρι σήμερα 41 συμμετοχές, 7 γκολ και 6 άσιστ.



Είναι διεθνής με την Εθνική ομάδα του Ιράν, έχοντας 70 συμμετοχές και 8 γκολ. Ηταν στην αποστολή του Ιράν στο Μουντιάλ της Γερμανίας το 2006 με μία συμμετοχή στο τρίτο ματς του ομίλου κόντρα στην Αγκόλα, ενώ ήταν βασικός στο Παγκόσμιο Κύπελλο της Βραζιλίας το 2014, παίρνοντας μέρος και στους τρεις αγώνες της φάσης των ομίλων απέναντι σε Νιγηρία, Αργεντινή και Βοσνία/Ερζεγοβίνη. Ηταν ενεργό μέλος και αρχηγός της Εθνικής του ομάδας στην πορεία για τη συμμετοχή της στο Παγκόσμιο Κύπελλο της Ρωσίας το ερχόμενο καλοκαίρι.



Μασούντ Σοτζέι, καλώς όρισες στην οικογένεια της ΑΕΚ.